31.7.2013 Den Europæiske Unions Tidende L 204/25 KOMMISSIONENS DELEGEREDE FORORDNING (EU) Nr. 736/2013 af 17. maj 2013 om ændring af Europa-Parlamentets og Rådets forordning (EU) nr. 528/2012 for så vidt angår varigheden af arbejdsprogrammet for undersøgelse af eksisterende biocidholdige aktivstoffer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (!), særlig artikel 89, stk. 1, andet afsnit, og ud fra følgende betragtninger: (1) Forordning (EU) nr. 528/2012 giver mulighed for at forlænge varigheden af det arbejdsprogram for systema- tisk undersøgelse af alle eksisterende aktive stoffer, der anvendes i biocidholdige produkter, som blev påbegyndt i henhold til artikel 16, stk. 2, i Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter ). (2) Artikel 89, stk. 1, første afsnit, i forordning (EU) nr. 528/2012 fastsætter, at arbejdsprogrammet skal færdig- gøres senest den 14. maj 2014. (3) — Ifølge Kommissionens seneste skøn, jf. meddelelse fra Kommissionen til Europa-Parlamentet i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning med henblik på vedtagelse af Europa-Parlamentets og Rådets forordning om markedsføring og anvendelse af biocidholdige produkter (?), vil undersøgelsen af alle eksi- sterende aktivstoffer, der anvendes i biocidholdige produkter, først blive afsluttet den 31. december 2024. (4) — Arbejdsprogrammet bør derfor forlænges indtil nævnte dato — VEDTAGET DENNE FORORDNING: Artikel 1 Artikel 89, stk. 1, første afsnit, i forordning (EU) nr. 528/2012 affattes således: »1. — Kommissionen fortsætter arbejdsprogrammet for syste- matisk undersøgelse af alle eksisterende aktivstoffer, der blev påbegyndt i henhold til artikel 16, stk. 2, i direktiv 98/8/EF, med det formål at færdiggøre det inden den 31. december 2024. Kommissionen tillægges med henblik herpå beføjelse til at vedtage delegerede retsakter i overensstemmelse med artikel 83 vedrørende gennemførelsen af arbejdsprogrammet og præcisering af de rettigheder og forpligtelser, der gælder for de kompetente myndigheder og deltagerne i program- met.« Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. maj 2013. ()) EUT L 167 af 27.6.2012, s. 1. (?) EUT L 123 af 24.4.1998, s. 1. På Kommissionens vegne José Manuel BARROSO Formand P) KOM(2011) 498 endelig.